Kamu bisa jelasin ke aku soal Angkatan Tentera British dalam bahasa melayu?

Angkatan Tentera British (), juga dikenali sebagai Angkatan Tentera Kebawah Duli Yang Maha Mulia (), merupakan angkatan tentera bagi United Kingdom, ia mengandungi tiga cabang perkhidmatan profesional: Tentera Laut Diraja dan Kor Marin Diraja yang membentuk Perkhidmatan Laut, Tentera Darat British dan Tentera Udara Diraja.

Selaku Raja dan Ketua Negara, Raja Charles III adalah Ketua Angkatan Tentera dan Pemerintah Tertinggi, kepadanya anggota-anggota tentera mengangkat sumpah taat setia. Di bawah undang-undang perlembagaan British, angkatan tentera berada di bawah Raja. Namun di bawah Akta 1689 tiada askar tetap yang boleh diselenggara sewaktu masa aman tanpa keizinan Parlimen; Parlimen memberikan keizinan ini setiap lima tahun dengan mengeluarkan satu Akta Angkatan Tentera. Angkatan tentera ditadbir oleh Majlis Pertahanan dalam Kementerian Pertahanan, yang dipimpin oleh Setiausaha Negara bagi Pertahanan.

Angkatan Tentera British ditugaskan dengan melindungi United Kingdom, jajahan-jajahan takluknya, serta menggalakkan kepentingan sekuriti Britain dengan lebih luas, dan membantu usaha-usaha pengaman antarabangsa. Mereka aktif dan merupakan peserta tetap dalam NATO dan operasi perikatan yang lain. Britain juga adalah anggota Perjanjian Pertahanan Lima Negara. Operasi terbaru perangnya di Afghanistan dan Iraq, campur tangan tahun 2000 di Sierra Leone, tugas-tugas pengaman di Balkan dan Cyprus, dan penglibatan PBB dalam campur tangan tentera di Libya 2011. Garison dan kemudahan luar negeri dikekalkan di Pulau Ascension, Belize, Brunei, Kanada, Diego Garcia, Kepulauan Falkland, Jerman, Gibraltar, Kenya, Qatar dan Pangkalan Tentera Berdaulat (Cyprus).

United Kingdom menguji senjata nuklear pertamanya di bawah Operasi Hurricane pada tahun 1952, menjadi negara ketiga yang mencapai status kuasa nuklear. Sehingga tahun 2012, Britain kekal salah sebuah dari lima kuasa nuklear yang diiktiraf, dengan jumlah 225 kepala peledak nuklear. Dari jumlah itu, tidak lebih 160 buah dikerahkan dan aktif. Sistem pencegahan nuklearnya berpusat pada peluru berpandu Trident diatas kapal selam peluru berpandu balistik yang berkuasa nuklear.